MESTSKÁ ČASŤ BRATISLAVA-NOVÉ MESTO
_______________________________________________________

Materiál na zasadnutie
Miestneho zastupiteľstva
dňa 11.6.2013

Informácia o činnosti

Oddelenia sociálnych služieb Miestneho úradu
 Bratislava – Nové Mesto a Detských jaslí za rok 2012

Predkladá:							Materiál obsahuje:
Ing. Ľudovít Kollárik
prednosta MÚ B-NM				         1. Informáciu o činnosti 
                                                                                   oddelenia a Detských jaslí 
 								  za rok 2012

Spracovateľ:
Ing. Gabriela Vojtechová
poverená vedením oddelenia
sociálnych služieb 

Jún 2013

V súlade so schváleným Vecným plánom zasadnutí Miestnej rady mestskej časti Bratislava – Nové Mesto a Miestneho zastupiteľstva mestskej časti Bratislava – Nové Mesto na rok 2013 predkladáme informatívnu správu o činnosti oddelenia sociálnych služieb a Detských jaslí za rok 2012.

     V správe je vyhodnotená činnosť oddelenia v členení:

1.	Referát opatrovateľskej služby, 
2.	Poskytovanie jednorazových finančných výpomocí, 
3.	Činnosť denných centier – KD a oddelenia sociálnych služieb, 
4.	Posudková činnosť na účely posúdenia odkázanosti fyzickej osoby na sociálnu službu a sociálnoprávna ochrana  detí a sociálna kuratela, ktorá sa vykonáva v súlade so zákonom č. 305/2005 Z.z. v znení neskorších predpisov,
5.	Činnosť detských jaslí, 

Referát opatrovateľskej služby

       Opatrovateľská služba je jednou z foriem sociálnej pomoci, ktorá sa poskytuje občanovi v nepriaznivej sociálnej situácii pre ťažké zdravotné postihnutie, alebo nepriaznivý zdravotný stav. Referát opatrovateľskej služby poskytoval v roku 2012 opatrovateľskú službu fyzickým osobám s trvalým pobytom v mestskej časti Bratislava – Nové Mesto v 183 domácnostiach.

Za  poskytovanú  opatrovateľskú  službu sa platí úhrada, v súlade so schváleným Všeobecným záväzným nariadením mestskej časti Bratislava   – Nové Mesto č. 5/2012 o poskytovaní a úhradách za sociálne služby, ktoré je  platné od 1. 11. 2012. 
Referát opatrovateľskej služby zabezpečil poskytovanie opatrovateľskej služby v domácnosti tým mobilným a imobilným občanom, ktorí sú odkázaní na pomoc inej fyzickej osoby v zmysle zákona č. 448/2008 Z. z. o sociálnych službách  a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Úkony opatrovateľskej služby, podľa dohody s fyzickými osobami, vykonávalo 22 opatrovateliek. Ich koordináciu a agendu pre konanie v opatrovateľskej službe zabezpečovali dve pracovníčky oddelenia.

V domácnostiach bolo vykonaných 1 540 kontrol, ktoré boli zamerané na šetrenie pred začatím poskytovania opatrovateľskej služby a na jej vykonávanie. Na základe hlásení zo zdravotníckych zariadení, ale i podnetov od občanov sa pravidelne kontrolovalo    23 osamelých občanov, ktorí o poskytovanie opatrovateľskej služby nepožiadali z rôznych dôvodov. Po dohode s nimi sa navrhla forma sociálnej intervencie (vybavenie posudzovania a vydania rozhodnutia o odkázanosti na sociálnu službu) a riešenie ich sociálneho a zdravotného problému. Pre päť osôb, ktoré nemali vytvorené podmienky na uspokojovanie základných životných potrieb, bolo zabezpečené dočasné umiestnenie v zariadeniach opatrovateľskej služby a potom         aj trvalé v domovoch sociálnych služieb.

V súlade s  právoplatnými rozhodnutiami o odkázanosti na opatrovateľskú službu    a na základe žiadosti o uzatvorenie dohody bolo priebehu roka 2012 zavedených                  a poskytovaných 54 nových služieb.

V 47 prípadoch bolo poskytovanie služby ukončené dohodou na žiadosť fyzických osôb a to prevažne z dôvodu ich umiestnenia do zariadení sociálnych služieb              pre zhoršený zdravotný stav. V sledovanom období zomrelo 23 prijímateľov opatrovateľskej služby.

V súlade  so Všeobecným záväzným nariadením mestskej časti Bratislava   – Nové Mesto č. 5/2012 o poskytovaní a úhradách za sociálne služby, bolo vyhotovených  102 dodatkov o úpravách úhrady za poskytovanú službu, v ktorých boli uvedené úkony s príslušnou dennou platbou. V dvoch prípadoch, kde výška dôchodkov prijímateľov nedosiahla zákonom stanovenú sumu životného minima, sa rodinní príslušníci zaviazali uhrádzať poskytované služby.

V hodnotenom období bolo  rozvezených celkom  6 023 obedov do menej prístupných domácnosti, v okrajových častiach, ktoré sú vzdialené od denných centier a zastávok mestskej hromadnej dopravy. Sú to najmä:  Koliba, Kramáre, Nobelova ul., Bojnická ul., Ľubochnianska ul. a Mierová kolónia.

Opatrovateľskou službou sa pomáhalo fyzickým osobám s trvalým pobytom                    v mestskej časti Bratislava – Nové Mesto, ktorí sa ocitli v ťažkých životných  situáciách,  a aj vtedy, keď už sami cítili, že by potrebovali pomôcť s tým, čo donedávna zvládali. Pomoc sa poskytovala všetkým tým, ktorí chcú prežiť dôstojnú starobu v domácom prostredí. 

Poskytovanie jednorazových finančných výpomoci
Jednorazové finančné výpomoci sa v roku 2012 poskytovali podľa platných “Zásad  poskytovania finančných výpomocí obyvateľom mestskej časti Bratislava – Nové Mesto“, ktoré boli schválené Miestnym zastupiteľstvom mestskej časti Bratislava – Nové Mesto dňa 17. 3. 2011 uznesením číslo 2/16 v znení úpravy, schválenej           dňa 16.6.2011 uznesením 5/20 a Dodatku č. 1 schváleného uznesením číslo 9/19             dňa 14.2.2012 s účinnosťou od 1.3.2012.
Pre rok 2012 boli na poskytovanie jednorazových finančných výpomocí schválené finančné prostriedky vo výške 138 731,- €, z toho 86 245,- € na jednorazové finančné príspevky pri narodení dieťaťa a 52 486,- € pre tri kategórie obyvateľov, pre rodiny      s deťmi 14 265,- €, pre dôchodcov 24 310,- € a pre nezamestnaných 13 911,- €.

Čerpanie rozpočtu od 1. 1. do 31. 12. 2012			údaje v €

		             rozp. 2012         čerpanie       zostatok      % plnenia
1/ - rodiny	                 14 265,-	  13 367,10	        897,90	   93,71
    - narodené deti	      86 245,-	  85 800,-	        445,-	   99,48
2/ dôchodcovia 	      24 310,-	  12 840,-	   11 470,00      52,81   
3/ nezamestnaní 	      13 911,-	    5 615,-	     8 296,-	   40,36  
S p o l u :		    138 731,-	117 622,10	   21 108,90	   84,78		
======================================================

1/ Rodiny  
			          počet            suma       
- individuálne priznané	  10	     1 300,-  €	        
- letná detská rekreácia	  23	     3 972,10 €
- školské potreby		147	     5 145,-  €
- vianočné sviatky		  49	     2 950,-  €
- narodené deti		429	   85 800,-  €  
Spolu :      			658	   99 167,10 € 
=====================================

2/Dôchodcovia 	
				 počet         suma 	
- individuálne priznané	  17 	      1 670,- €
- vianočné sviatky		351	    11 170,- €
––––––––––––––––––––––––––––––––––––––––
Spolu : 			368	    12 840,- €
==================================== 

3/ Nezamestnaní	
				  počet         suma 	
- individuálne priznané	     5	         415,- €            
- vianočné sviatky		 130	      5 200,- €
––––––––––––––––––––––––––––––––––––––––-
Spolu :			 135	      5 615,- €
====================================

S u m a r i z á c i a :
 				   počet  JFV        suma        
a/ individuálne priznané	        32	    3 385, -  €
b/ letná detská rekreácia	        23	    3 972,10 €
c/ školské potreby		      147	    5 145, - €
d/ vianočné sviatky		      530	  19 320, - €
e/ narodené deti		      429	  85 800, - €
------------------------------------------------------------------------
Celkom:			   1 161	117 622,10 €  
==========================================

V roku 2012 bolo poskytnutých celkom 1 161 jednorazových finančných výpomocí     v sume 117 622,10 €. V porovnaní s rokom 2011 to bolo o 136 menej, avšak o 7 593 € viac. Vyššie  čerpanie finančných prostriedkov bolo z dôvodu viac narodených detí. 
Z celkového počtu bolo 32 výpomoci v sume 3 385,- € poskytnutých individuálnym posúdením sociálnej situácie. Letná detská rekreácia bola uhradená pre 23 detí            zo sociálne slabších rodín, v celkovej sume 3 972,10- €. Jednorazová finančná výpomoc na zakúpenie školských potrieb a školskej tašky, pri nástupe dieťaťa do prvej triedy základnej obecnej školy vo výške á 35,- € bola vyplatená pre 147 rodín v sume             5 145 €.  Ďalších 530 výpomocí v hodnote 19 320 €  bolo vyplatených k Vianociam 2012. Pri narodení dieťaťa bolo poskytnutých 429 finančných príspevkov celkom         v sume 85 800 € a prvému narodenému dieťaťu v roku 2012 v nemocnici                   na Kramároch bol poskytnutý príspevok 200,- €.

V septembri roku 2012 bola zahájená činnosť Sociálnej výdajne v Tržnici na Šancovej 112, Bratislava. Ku koncu hodnoteného obdobia bolo evidovaných cca 190 osôb, ktorým sa poskytovala pomoc v tejto výdajni.

Činnosť denných centier - klubov dôchodcov a oddelenia sociálnych služieb

      V súlade so zákonom č. 448/2008 Z.z. o sociálnych službách v znení neskorších predpisov,  Štatútom hlavného mesta SR Bratislavy, ako aj Štatútom mestskej časti Bratislava – Nové Mesto sa starostlivosť o seniorov, ťažko zdravotne postihnutých obyvateľov a obyvateľov s nepriaznivým zdravotným stavom, poskytuje prostredníctvom ôsmych denných centier - klubov dôchodcov, (ďalej len denné centrá) ktoré sú metodicky, organizačne, ale aj hospodársky riadené oddelením sociálnych služieb Miestneho úradu Bratislava – Nové Mesto.

Poslaním denných centier nie je len organizovanie spoločenského a kultúrneho života,  poskytovanie stravovania formou obedu, ale aj zabezpečovanie záujmovej činnosti tak, ako to vyplýva z ustanovenia § 56 zákona č. 448/2008 Z.z. o sociálnych službách.

     V mestskej časti Bratislava – Nové Mesto je v prevádzke osem denných centier a to:

1.	DC Chemická 1 – v Mierovej kolónii
2.	DC „Domovinka“ na Nobelovej č. 30
3.	DC Vajnorská 51
4.	DC Športová 1
5.	DC „Zlatý dážď“, Račianska 89
6.	DC Sibírska 37
7.	DC Stromová 18 – Kramáre
8.	DC Jeséniova 51 – Koliba

V týchto je registrovaných viac ako 900 členov, ktorí  obvykle každé dva roky menujú samosprávu a výbor, ktorý rozhoduje  o aktivitách. Všetky denné centrá počas celého roka organizujú svoju činnosť, zameranú nielen na zájazdy, ktorých bolo uskutočnených cca 20, ale aj koncerty, divadlá, besedy, cvičenia, kurzy, výstavky a pod. 
Mestská časť Bratislava – Nové Mesto v súlade s ustanoveniami §§ 12, a 58 zákona    č. 448/2008 Z.z. o sociálnych službách v znení neskorších predpisov zabezpečuje         a poskytuje stravovanie pre občanov, ktorí dovŕšili dôchodkový vek, mali ťažké zdravotné postihnutie alebo nepriaznivý zdravotný stav.
Stravovanie sa zabezpečovalo z firmy GERDOS do 6 denných centier a domácností, ako výdajných stredísk stravy. Rozvoz od júla 2011 do konca roka 2012 zmluvne vykonávala firma NEOTRANS, s.r.o.
V hodnotenom roku  bolo zabezpečených a odobratých celkom 54 191 porcii obedov. Za tieto obedy stravujúci sa zaplatili celkom 132 733,63 €. Mestská časť firme Gerdos uhradila za tieto obedy celkovú sumu 153 902,44 €.  Rozdiel 21 168,81 bola dotácia mestskej časti formou príspevkov. V porovnaní s rokom 2011 je to takmer o 49 % menej, čo je 22 035,48 € 
Záverom roka dňa 21.12. 2012 mestská časť zorganizovala posedenie pri štedrej večeri s osamelými dôchodcami, na ktorom s zúčastnilo viac ako 120 obyvateľov.
V spolupráci s Magistrátom hl. mesta SR Bratislavy sa štedrovečerného podujatia s primátorom mesta zúčastnilo 8 občanov.

Oddelenie sociálnych služieb počas roka 2012 zabezpečilo nasledovné akcie a podujatia pre občanov z mestskej časti Bratislava – Nové Mesto:

1.	Dňa 6.3.2012 aktívne spolupracovalo pri zabezpečení akcie Medzinárodného dňa žien v budove Istropolisu, kde sa zúčastnilo viac ako 1000 občanov.
2.	V hodnotenom roku oddelenie 6x pripravilo odovzdávanie príspevku novonarodeným deťom zo schváleného rozpočtu oddelenia.
3.	Dňa 12.3.2012 v spolupráci s p. Margolienom, poslancom MZ BNM, zorganizovalo I. ročník „Deň novomestských seniorov“, ktoré sa konalo v Stredisku kultúry na Vajnorskej ul. Minimálne náklady hradené z rozpočtu oddelenia.
4.	Dňa 8.5.2012 bol vyhlásený I. ročník súťaže „Babička mestskej časti Bratislava – Nové Mesto“. Náklady, spojené so súťažou boli hradené z rozpočtu oddelenia.
5.	Dňa 16.5.2012 sa opäť podieľalo na realizácii akcie ku „Dňu matiek“ v budove Istropolisu, na ktorej sa zúčastnilo viac ako 1000 občanov.
6.	Dňa 30.5.2012 pripravilo akciu stretnutia pri guľáši na Kuchajde pre takmer 300 seniorov. Náklady hradené z rozpočtu oddelenia.
7.	Dňa 6.6. 2012 pripravilo vyhodnotenie realizovaných kurzov „MEMORY“, zameraných na cvičenie pamäti, ktoré sa uskutočnilo v dennom centre na Vajnorskej ul. 
8.	Počas letných prázdnin zabezpečilo letnú detskú rekreáciu pre deti zo sociálne slabších rodín. Akcia financovaná z prostriedkov rozpočtu oddelenia.
9.	V spolupráci s oddelením školstva pripravilo akciu odovzdávania ošatenia a obuvi pre sociálne slabé rodiny, ktoré získalo sponzorským darom.
10.	V mesiaci september participovalo na organizovaní súťaže „Novomestská hodová vareška“, ktorá sa uskutočnila v areáli Kuchajda. Minimálne náklady hradené z rozpočtu oddelenia.
11.	Vypracovalo projekt, ktorý financovala firma Orange, zameraný na získanie zručnosti práce s počítačovou technikou a internetom. Zo získanej sumy        2 000 € sa okrem toho financoval aj kurz cvičenia pamäti a pre denné centrá boli zakúpené informačné technológie.
12.	Dňa 19.9. 2012 bola otvorená Sociálna výdajňa potravín a spotrebného tovaru pre občanov v zložitej sociálnej situácii z mestskej časti Bratislava – Nové Mesto. Úhrada za užívanie priestorov a poskytované služby  z rozpočtu mestskej časti.
13.	V mesiaci september aktivizovalo členov z denných centier na účasť na druhom ročníku Župnej olympiády seniorov.
14.	V mesiaci október pripravilo účasť pre viac ako 300 občanov na rekreácii v zariadení NR SR v Častej Papierničke v dvoch turnusoch.. Zároveň zabezpečilo kultúrny, odborný, ale aj spoločenský program tohto podujatia.
15.	V tomto mesiaci zorganizovalo z troch denných centier účasť seniorov na predaji vlastných výrobkov v rámci akcie Jablkové hodovanie.
16.	Dňa 19.10.2012 pripravilo realizáciu finále súťaže Babička mestskej časti BNM. Akcia financovaná z rozpočtu oddelenia, dary sponzorsky. 
17.	Vypracovalo a predložilo návrhy na udelenie titulu Senior roka 2012 v rámci SR. Tento získali: p. Anna Bergerová a p. Prof. JUDr. PhDr. Ladislav Hubenák, DrSc.
18.	Aktívne spolupracovalo na realizácii galakoncertu v rámci mesiaca úcty k starším v budove Istropolisu, dňa 16.11. 2012.
19.	Taktiež spolupracovalo pri distribúcii lístkov na dvoch divadelných predstaveniach.
20.	V mesiaci december zorganizovalo akciu Seniorfest, ktorá bola zameraná na aktivity seniori seniorom. Akcia financovaná z BSK grantom vo výške 500 €.
21.	Záver roka vždy patrí organizovaniu a uskutočneniu Štedrej večeri pre osamelých seniorov,  na ktorej sa zúčastnilo viac ako 120 obyvateľov. Akcia financovaná z rozpočtu oddelenia.
22.	V spolupráci s Magistrátom hl. mesta SR Bratislavy predložilo zoznam          8 seniorov, ktorí zúčastnili na štedrovečernom podujatí s primátorom.

Na všetky podujatia organizované oddelením sociálnych služieb boli v roku 2012  v rozpočte alokované finančné prostriedky vo výške 4 998,80 € a vyčerpané v sume 4 998,73 €, čo je plnenie na 99,99 %.

Posudková činnosť 

Povinnosti a pôsobnosť oddelenia sociálnych služieb vyplývajú najmä zo zákona         č. 448/2008 Z. z. o sociálnych službách v znení neskorších predpisov, zákona             č. 305/2005 Z.z. o sociálnoprávnej ochrane detí a sociálnej kuratele v znení neskorších predpisov a zo Štatútu  hlavného mesta SR Bratislavy čl. 32 a Štatútu mestskej časti Bratislava – Nové Mesto.

Medzi hlavné činnosti patrí najmä:

1.	Posudková činnosť a vydávanie sociálnych, lekárskych posudkov, posudkov 
            a rozhodnutí o odkázanosti na sociálnu službu.
	
Prehľad žiadostí o posúdenie odkázanosti na sociálnu službu

V roku 2012 bolo evidovaných a vybavených žiadostí spolu:  303. V porovnaní s rokom 2011 je zaznamenaný pokles o 39 žiadostí.

Sociálna služba	Počet	
opatrovateľská služba	84	
zariadenie pre seniorov	120	
zariadenie opatrovateľskej služby	97	
denný stacionár	2	

Lekárska posudková činnosť
Počet vydaných lekárskych posudkov:  303

a)	opatrovateľská služba

Stupeň odkázanosti	I.	II.	III.	IV.	V.	VI.	
Počet	0	0	1	24	32	27	

Spolu vydaných lekárskych posudkov = 84

b)	zariadenie pre seniorov

Stupeň odkázanosti	I.	II.	III.	IV.	V.	VI.	
Počet	0	0	0	45	32	43	

Spolu vydaných lekárskych posudkov =  120

c)  zariadenie opatrovateľskej služby

Stupeň odkázanosti	I.	II.	III.	IV.	V.	VI.	
Počet	0	0	0	15	38	44	

      Spolu vydaných lekárskych posudkov =  97   

d)  denný stacionár

Stupeň odkázanosti	I.	II.	III.	IV.	V.	VI.	
Počet	0	0	0	1	1	0	

Spolu vydaných lekárskych posudkov =  2

Počet vydaných sociálnych posudkov, posudkov o odkázanosti a rozhodnutí o odkázanosti na sociálnu službu:  333

c)	opatrovateľská služba

Stupeň odkázanosti	I.	II.	III.	IV.	V.	VI.	
Počet	0	0	1	24	32	27	

Spolu vydaných sociálnych posudkov, posudkov o odkázanosti a rozhodnutí o odkázanosti na sociálnu službu:  =  84

d)	zariadenie pre seniorov

Stupeň odkázanosti	I.	II.	III.	IV.	V.	VI.	
Počet	0	0	0	45	32	43	

Spolu vydaných sociálnych posudkov, posudkov o odkázanosti a rozhodnutí o odkázanosti na sociálnu službu:  =  120

c)  zariadenie opatrovateľskej služby

Stupeň odkázanosti	I.	II.	III.	IV.	V.	VI.	
Počet	0	0	0	15	38	44	

      Spolu vydaných sociálnych posudkov, posudkov o odkázanosti a rozhodnutí
      o odkázanosti na sociálnu službu: = 97  

d)  denný stacionár

Stupeň odkázanosti	I.	II.	III.	IV.	V.	VI.	
Počet	0	0	0	1	1	0	

Spolu vydaných sociálnych posudkov, posudkov o odkázanosti a rozhodnutí o odkázanosti na sociálnu službu =  2

Počet žiadostí posúdených na určitý stupeň odkázanosti: 

Stupeň odkázanosti	I.	II.	III.	IV.	V.	VI.	
Počet	0	0	1	85	103	114	

2.	Riešenie problematiky záškoláctva a požívania alkoholu u mladistvých
	a maloletých

V priebehu roku 2012 bolo oddeleniu sociálnych služieb nahlásených 8 prípadov intoxikácie alkoholom u maloletých. Tieto boli riešené osobným pohovorom s rodičmi, za účasti aj maloletého dieťaťa.

3.	Náhradný príjemca prídavkov na deti – osobitný príjemca (zanedbanie starostlivosti rodičov o maloleté deti, záškoláctvo)

V zmysle Štatútu hlavného mesta SR čl. 32 ods. 4. písm. a) aj b) je mestská časť prijímateľom prídavku na dieťa a príplatku k prídavku, ktorého výplata bola zastavená oprávnenej osobe, t.j. matke dieťaťa rozhodnutím Úradu práce, sociálnych vecí a rodiny v Bratislave o jeho zastavení. 

Príjem – celková suma 
zastavených prídavkov na deti prijatých na účet MČ vyplývajúce z funkcie osobitného príjemcu 	Výdaj – účelné využitie 
finančných prostriedkov 
(zastavených prídavkov na deti) 	Zostatok 
     	
2 463,48 €	2 463,48 €	0,00 €	

V porovnaní s rokom 2011 mestská časť zabezpečila použitie uvedených finančných prostriedkov o 1 583,32 € viac.

Činnosť detských  jaslí 

 V súlade s  dodatkom č. 12 Štatútu hlavného mesta SR Bratislavy  mestská časť Bratislava – Nové Mesto v rámci sociálneho programu je zriaďovateľom Detských jaslí  pre starostlivosť o detí od 6 mesiacov do 3 rokov veku, s možnosťou predĺženia do 4 rokov. Tento postup je  zadefinovaný v Prevádzkovom poriadku zariadenia Detských jaslí na Robotníckej ulici č. 11 Bratislava.

K 31. 12.2012 boli finančné prostriedky pre zariadenie čerpané vo výške viac ako 144 tis. €. V porovnaní so schváleným rozpočtom na rok 2012 toto čerpanie predstavuje 96, 27 %. Najväčšou položkou rozpočtu boli energie a potraviny. Položka ako bielizeň, hračky, knihy a ostatný majetok  sa už nekupovali niekoľko rokov. Za rok 2012 bola príjmová zložka rozpočtu splnená na 102, 16 %, čo potvrdzuje  osobitnú starostlivosť o celú činnosť detských jaslí. 

V hodnotenom roku bola vykonaná oprava maľovky po zatečení z roku 2011. Vyskytli sa dve havárie, pri jednej došlo k ucpatiu výlevky a následne zatečeniu skladu, pri druhej bolo zatečenie zo strechy. 
V zariadení, v súlade s platnými hygienickými predpismi, sa vykonali pravidelné deratizácie, dezinfekcie a dezinsekcie a to  na jar a jeseň. 

Záhradu detských jaslí upravoval EKO podnik - VPS.

Kapacita zariadenia je 50 miest a bola určená Obvodným hygienikom Bratislava III   na základe posúdenia  priestorov a stavebno-dispozičného riešenia. Služby poskytuje 11 pracovníkov, z toho 6 odborných sestier, 4 technický pracovníci a vedúci pracovník.. 

V roku 2012 zariadenie evidovalo 98 žiadostí o umiestnenie detí, z toho 39 bolo prijatých. V hodnotenom roku z celkového počtu 50 detí  12  čerpalo zdravotnú dovolenku a 37 detí ukončilo pobyt z dôvodu nástupu do materských škôl. 

 Od 1. 7. 2011 sa úhrada za pobyt dieťaťa v detských jaslí nemenila. Nemenila sa ani stravná jednotka. Skutočné a normované náklady sú vyrovnané.
 
V roku 2012 sa v zariadení uskutočnili nasledovné aktivity:
- dňa 1. 6.2012 karneval pri príležitosti MDD, rodičia detí za účasti pracovníčok zaradenia pripravili pre každé dieťa karnevalovú masku z ríše zvieratiek, rozprávkových bytostí a princezničiek,
 
- dňa 6.12.2012 detí prekvapil svojou návštevou Mikuláš, ktorý toho roku prišiel aj         s anjelom a čertom.  

Vzhľadom na demografický vývoj v mestskej časti je predpoklad, že i v ďalšom období bude záujem  o poskytovanie služieb v tomto zariadení.